CELEX: 32012D0020
Language: et
Date: 2012-01-06 00:00:00
Title: 2012/20/EL: Komisjoni otsus, 6. jaanuar 2012 , millega sätestatakse eeskirjad ja menetlused, mis on seotud rahvamajanduse arvepidamise ekspertidega, kes aitavad komisjoni nõukogu määruse (EÜ) nr 479/2009 (Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta) kohaselt (teatavaks tehtud numbri K(2011) 9973 all)

10.1.2012   
            
            
               ET
            
            
               Euroopa Liidu Teataja
            
            
               L 6/10
            
         KOMISJONI OTSUS,
   6. jaanuar 2012,
   millega sätestatakse eeskirjad ja menetlused, mis on seotud rahvamajanduse arvepidamise ekspertidega, kes aitavad komisjoni nõukogu määruse (EÜ) nr 479/2009 (Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta) kohaselt
   (teatavaks tehtud numbri K(2011) 9973 all)
   (2012/20/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta määrust (EÜ) nr 479/2009 Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta, (1) eriti selle artikli 12 lõiget 1,
   ning arvestades järgmist:
   
               (1)
            
            
               Määrusega (EÜ) nr 479/2009 on nõutud, et komisjon (Eurostat) hindaks ülemäärase eelarvepuudujäägi menetluses kasutatavate andmete kvaliteeti ja teeks seda muu hulgas metodoloogiliste külastuste kujul. Selliste külastuste tegemisel võivad komisjoni (Eurostati) aidata rahvamajanduse arvepidamise eksperdid.
            
         
               (2)
            
            
               On vaja kehtestada ekspertide valimisega seotud eeskirjad ja menetlused, pidades silmas ekspertide asjakohast jaotust ja rotatsiooni liikmesriikide vahel, nende töökorda ja rahalisi üksikasju,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas on sätestatud eeskirjad ja menetlused nende rahvamajanduse arvepidamise ekspertide valimiseks, kes aitavad komisjoni (Eurostati) külaskäikudel liikmesriikidesse määruse (EÜ) nr 479/2009 artikli 12 lõike 1 kohaselt, nende töökord ning selliste külastuste kulude jagamine komisjoni ja eksperdid saatnud riikliku asutuse vahel, kes vastutab ülemäärase eelarvepuudujäägi menetluse aruandluse eest.
   Artikkel 2
   Otsust kohaldatakse määruse (EÜ) nr 479/2009 artikli 12 lõikes 1 nimetatud eksperdiabi suhtes, mida osutatakse alates 1. jaanuarist 2012.
   Artikkel 3
   Käesolev otsus on adresseeritud liikmesriikidele.
   
      Brüssel, 6. jaanuar 2012
      
         
            Komisjoni nimel
         
         
            komisjoni liige
         
         Algirdas ŠEMETA
      
   
   
      (1)  ELT L 145, 10.6.2009, lk 1.
   
      LISA
      1.   Rahvamajanduse arvepidamise ekspertide nimekiri
      
      Komisjon (Eurostat) kinnitab rahvamajanduse arvepidamise ekspertide nimekirja ülemäärase eelarvepuudujäägi menetluse aruandluse eest vastutavate asutuste saadetud ettepanekute alusel. Seda nimekirja ajakohastatakse regulaarselt.
      2.   Rahvamajanduse arvepidamise eksperdi definitsioon
      
      Rahvamajanduse arvepidamise eksperdid on spetsialiseerunud ülemäärase eelarvepuudujäägi menetluse aruandlusele ja statistikale. Nad toetavad komisjoni ülemäärase eelarvepuudujäägi menetluse eksperte nende külaskäikudel liikmesriikidesse. Selle ülesande täitmisel on rahvamajanduse arvepidamise eksperdid sõltumatud ja ei esinda oma liikmesriigi seisukohti.
      3.   Ekspertide valimine
      
      Komisjon (Eurostat) valib erakordseteks külaskäikudeks vajaduse korral ühe riikliku eksperdi või enam riiklikke eksperte, kes saadavad külaskäigu ajal komisjoni eksperte. Eksperdid valitakse nimekirjast selliselt, et üks ekspert ei tee rohkem kui kolm külastust kolme aasta jooksul.
      4.   Ülemäärase eelarvepuudujäägi menetluse aruandluse eest vastutava riikliku asutuse kulude katmine
      
      Reisikulude, majutuskulude ja päevarahade katmiseks ettenähtud summa arvutatakse vastavalt komisjoni 5. detsembri 2007. aasta otsusele, mis käsitleb eeskirju väljastpoolt komisjoni koosolekutel osalema kutsutud ekspertide kulude hüvitamise kohta (1).
      5.   Konfidentsiaalsus
      
      Enne külastust peavad saatvad eksperdid alla kirjutama külastuse sisu, aega ja praktilist korraldust käsitlevale konfidentsiaalsusdeklaratsioonile.
      
         (1)  K(2007) 5858.